《雁字》
明代·朱之蕃

长空清迥净秋云，杖倚斜阳数雁群。吹隔狂飙存断简，翔依沙雁见回纹。

霞江点缀摩崖碣，芦岸联翩白练裙。衡岳峰高归羽急，疑探二酉发奇文。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。